ПОЛ ВЕРЛЕН

ЛУННА СВЕТЛИНА

Част 0 от „Галантни празници“

Превод от френски: Кирил Кадийски, 1994

chitanka.info

Душата ти — един избран пейзаж,

където всички в луди бергамаски[1]

летят, бушуват — маскарад блестящ,

но тъжни са под пищните си маски.

Възпяват с вечно модната тъга

страстта, живота хубав и мечтите.

Не вярват в щастието и сега —

и песента им слива се с лъчите,

с лъчите на печалната луна,

тъй че замират в парка глъч и трели

и водоскокът плаче в тишина.

О, тъжен плач сред статуите бели.

[1] Бергамаска — танц, по името на италианския град Бергам. Б.пр. ↑

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги